b'\n_START_ARTICLE_\nMarjeta\n_START_SECTION_\nIzvor imena\n_START_PARAGRAPH_\nIme Marjeta je nastalo verjetno iz oblike Margeta, ki je skraj\xc5\xa1ana iz Margareta. Ta izhaja iz latinskega imena Margarita oziroma gr\xc5\xa1kega Margar\xc3\xadt\xc3\xaas in se povezuje z gr\xc5\xa1ko besedo margar\xc3\xadt\xc3\xaas v pomenu\xc2\xa0\xc2\xbbbiser\xc2\xab. V ju\xc5\xbenoslovanskih jezikih imenu Marjeta pomensko ustreza ime Biserka.\n_START_SECTION_\nRazli\xc4\x8dice imena\n_START_PARAGRAPH_\nEta, Greta, Grete, Greti, Gretica, Gretka, Magi, Marga, Margaret, Margareta, Margarete, Margaretka, Margarita, Margit, Margita, Margerita, Margeta, Margot, Marijeta, Marjetica, Marjetka, Megi, Meta, Meti, Metka, Pegi, Rita\n_START_SECTION_\nPogostost imena\n_START_PARAGRAPH_\nPo podatkih Statisti\xc4\x8dnega urada Republike Slovenije je bilo na dan 31. decembra 2007 v Sloveniji \xc5\xa1tevilo \xc5\xbeenskih oseb z imenom Marjeta: 6.183. Med vsemi \xc5\xbeenskimi imeni pa je ime Marjeta po pogostosti uporabe uvr\xc5\xa1\xc4\x8deno na 41. mesto.\n_START_SECTION_\nZanimivost\n_START_PARAGRAPH_\nV Sloveniji je 51 cerkva sv. Marjete. Po cerkvah so poimenovani naslednji kraji: Marjeta na Dravskem Polju, \xc5\xa0marata, \xc5\xa0marjeta, \xc5\xa0marjeta pri Celju'